Βασίλης Καρασαββίδης

Ο **Βασίλης Καρασαββίδης** (17 Μαρτίου 1995, Θεσσαλονίκη) είναι Έλληνας πετοσφαιριστής, ο οποίος αγωνίζεται στη θέση του λίμπερο.

## Καριέρα
Ο Βασίλης Καρασαββίδης ξεκίνησε την καριέρα του από τις ακαδημίες του Επίκουρου Πολίχνης σε ηλικία επτά ετών το 2002, και τη διετία 2011-2013 εντάχθηκε στην ανδρική ομάδα του συλλόγου. Την περίοδο 2013-14 αγωνίστηκε με τα χρώματα του Αίαντα Ευόσμου στο Πρωτάθλημα της Α2 Εθνικής Κατηγορίας, και το καλοκαίρι του 2014 μεταπήδησε στον ΠΑΟΚ, συνδέοντας το όνομα του με τις επιτυχίες της ομάδας, κατακτώντας το νταμπλ του 2015 και το πρωτάθλημα του 2016. Στη συνέχεια αγωνίστηκε κατά σειρά στον Α.Ο Ορεστιάδας, ως δανεικός από τον ΠΑΟΚ (2016–2017), στην Νίκη Αιγινίου (2017-18 - Α΄ γύρος), στον Εθνικό Πειραιώς (2017-18 - Β΄ γύρος) και στον Ο.Φ.Η. (2018-19), στον οποίο συνέβαλε στην άνοδο της κρητικής ομάδας στη Βόλεϊ Λιγκ.

Τον Αύγουστο του 2019 ο Βασίλης Καρασαββίδης βρήκε το λιμάνι του στην Ερμούπολη, εντασσόμενος στον Φοίνικα Σύρου. Στην ομάδα των Κυκλάδων παρέμεινε τρία χρόνια και κατέκτησε το Λιγκ Καπ και το Σούπερ Καπ Ελλάδας το 2021. Με την ομάδα της Σύρου υπήρξε επίσης φιναλίστ του του Πρωταθλήματος Ελλάδας της περιόδου 2020-21 και του Κυπέλλου Ελλάδα το 2022.

Την περίοδο 2022-23 μετακόμισε στην άλλη πλευρά του Αιγαίου, αγωνιζόμενος με τα χρώματα του Κέρκη Μαραθοκάμπου Σάμου, που συμμετείχε στο Πρωτάθλημα της Πρε Λιγκ. Στην έναρξη της περιόδου 2023-24 επέστρεψε στη Σύρο για τον Φοίνικα, στον οποίο όμως παρέμεινε μέχρι τον Ιανουάριο του 2024, αφού τότε αποδέχτηκε την πρόταση του Ολυμπιακού Πειραιώς γιά να ενισχύσει τους ερυθρόλευκους στη θέση του λίμπερο, με τους οποίους κατέκτησε το Κύπελλο και το Πρωτάθλημα Ελλάδας της περιόδου 2023-24.

## Διεθνής καριέρα
Ο Βασίλης Καρασαββίδης έχει καταγράψει 33 συμμετοχές στις Εθνικές ομάδες Παίδων και Εφήβων της Ελλάδας.

## Συλλογικοί τίτλοι - Διακρίσεις
**3 [[Ελληνικό πρωτάθλημα πετοσφαίρισης ανδρών|Πρωταθλήματα Ελλάδας]]
* [[Πρωτάθλημα πετοσφαίρισης ανδρών VolleyLeague 2014-2015|2014-15]], [[Πρωτάθλημα πετοσφαίρισης ανδρών VolleyLeague 2015-2016|2015-16]] ([[Π.Α.Ο.Κ. (πετοσφαίριση ανδρών)|ΠΑΟΚ]])
* [[Πρωτάθλημα πετοσφαίρισης ανδρών Volleyleague 2023-2024|2023-24]] ([[Ολυμπιακός Σ.Φ.Π. (πετοσφαίριση ανδρών)|Ολυμπιακός Πειραιώς]])
****2η θέση**: [[Πρωτάθλημα πετοσφαίρισης ανδρών VolleyLeague 2020-2021|2020-21]] ([[Α.Ο. Φοίνικας Σύρου|Φοίνικας Σύρου]])
****3η θέση**: [[Πρωτάθλημα πετοσφαίρισης ανδρών VolleyLeague 2021-2022|2021-22]] ([[Α.Ο. Φοίνικας Σύρου|Φοίνικας Σύρου]])

**2 Κύπελλο Ελλάδας
* 2015 (ΠΑΟΚ)
* 2024 (Ολυμπιακός Πειραιώς)
****2η θέση**: 2022 (Φοίνικας Σύρου)

**1 [[Λιγκ Καπ Ελλάδας πετοσφαίρισης ανδρών|Λιγκ Καπ Ελλάδας]]
* [[Λιγκ Καπ Ελλάδας πετοσφαίρισης ανδρών 2020-2021|2021]] ([[Α.Ο. Φοίνικας Σύρου|Φοίνικας Σύρου]])
****2η θέση**: [[Λιγκ Καπ Ελλάδας πετοσφαίρισης ανδρών 2015-2016|2016]] ([[Π.Α.Ο.Κ. (πετοσφαίριση ανδρών)|ΠΑΟΚ]])

** 1 Σούπερ Καπ Ελλάδος
* 2021 (Φοίνικας Σύρου)

## Παραπομπές


## Εξωτερικού σύνδεσμοι - Πηγές
* Βασίλης Καρασαββίδης: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
* Βασίλης Καρασαββίδης: Παρουσίαση - Ομάδες - Αγώνες - Στατιστικά globalsportsarchive.com
* Βασίλης Καρασαββίδης: Ατομικά στοιχεία - Ομάδες - Τίτλοι www.volleyleague.gr
* Βασίλης Καρασαββίδης: Ατομικά στοιχεία - Ομάδες καριέρας greekvolley.eu
* Βασίλης Καρασαββίδης: Ευρωπαϊκή παρουσία www-old.cev.eu 
* Στον ΠΑΟΚ πήραν φανέλες και…. ξεκινάνε www.volleyplanet.gr 
* Αυτός είναι ο ΠΑΟΚ της νέας περιόδου (2015-16) 

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Ορεστιάδας
Κατηγορία:Πετοσφαιριστές Εθνικού Πειραιώς
Κατηγορία:Πετοσφαιριστές Φοίνικα Σύρου
Κατηγορία:Πετοσφαιριστές ΟΣΦΠ